આ સંદર્ભે વાત કરતા યોગ કલાસીસ ચલાવતાં પ્રજ્ઞાબહેન કહે છે કે, “આજકાલ યુવાનો નાનીનાની વાતોનું ટેન્શન અને સ્ટ્રેસ લેતા થયા છે. ત્યારે લયબદ્ધ રીતે યોગ કરવામાં આવે તો તે અકસીર પુરવાર થાય છે. તેમાં પણ બ્લાઇન્ડ ફોલ્ડ યોગ સૌથી સારું સ્ટ્રેસ બુસ્ટર છે. બંધ આંખે કરવામાં આવતા યોગથી મગજ ખૂબ શાંત થાય છે. જોકે આપણે ત્યાં હજુ આ યોગ પ્રત્યે જોઇએ તેટલી જાગૃતિ નથી આવી. હજુ આપણા માટે બ્લાઇન્ડ ફોલ્ડ યોગની શરૂઆત જ કહેવાય. છતાં જે યુવાવર્ગ છે તે આવું નવું અવતરણ કરવા આતુર હોય છે. જેના કારણે આ યોગ ધીમેધીમે લોકપ્રિય બની રહ્યા છે.”